Pilot+-+Bedriften

**Sammendrag **
**Om piloten: ** Kurset Bedriften var et nytt kurs på BIs førsteårs bachelorstudium høsten 2009. Kurset tok mål av seg å være et ”skrivetreningskurs og et dannelsesfag”. Kurset ble gjennomført parallelt i 17 klasser med til sammen 4203 studenter med antall deltakere mellom 7 (deltid BI Trondheim) og 664 (heltid BI Oslo). Klassene var fordelt på 8 forelesere. **Samstemt undervisning: **I kursbeskrivelsen er det beskrevet læringsmål for hhv kunnskaper, ferdigheter og holdninger. Studentenes læringsutbytte i kurset ble testet og dokumentert gjennom en 3 timers individuell skriftlig eksamen uten hjelpemidler der studentene valgte en av to drøftingsoppgaver. For å understøtte læringsmålene i kurset ble det arrangert et ”skrivekurs” og to obligatoriske innleveringer der den andre innlevringen var avhengig av den første. Målet med de obligatoriske innleveringene var å gi studentene skrivetrening, og å få dem til å jobbe med faget underveis i semesteret. En egen undersøkelse basert på [|SOLO-taxonomien]ble foretatt av en foreleser for å studere utvikling av forståelse. Les mer s 7-9 i foreleserenes egen rapport. **Verktøy: **De to obligatoriske innleveringene besto av én individuell drøftingsoppgave og et grupperefleksjonsnotat. Innleveringene var i tillegg til de tradisjonelle ukentlige forelesningene. Uten å ha bestått innleveringene fikk ikke studentene gå opp til eksamen. Innleveringene ble gjort i LMS. Nettstudentene benyttet gruppefasiliteter på nettet, mens øvrige studenter jobbet fysisk. Alle gruppene fikk tilbud om veiledning av foreleser. Det ble tilgjengeliggjort digitale tester på LMS-et for repetisjonsformål. **Resultater/konklusjon: ** 3706 studenter leverte og fikk godkjent den første obligatoriske innleveringen og 3623 den andre. 3428 studenter tok eksamen. Bedriften hadde høsten 2009 en strykprosent på 6,2. Sammenlignet med et tidligere kurs med tilsvarende pensum og eksamensform, men kun forelesningsbasert, er dette en forbedring på 7,7%. Snittkarakteren var uendret (C) i begge kurs. Til tross for at kursene er noe forskjellige, antar vi at de obligatoriske innleveringene er årsaken til en nedgang i strykprosenten. Erfaringer fra sensorene indikerer at det ikke er noen stor forskjell i studentenes kunnskap sammenlignet med det gamle kurset, og at drøftingskompetansen er meget varierende. Praktisk gjennomføring viste seg å være svært arbeidskrevende i forhold til tilrettelegging av grupper og oppfølging av innleveringene da eksisterende systemer i LMS-et (Blackboard) ikke hadde disse fasilitetene. **Refleksjon: **Vurderingskriterier for medstudentvurdering samt et forslag til arbeidsprosess anbefales for å øke læringsutbytte i gruppearbeidet. **Kildemateriale:** Rapport fra foreleserne﻿ Studentpanel_tilbakemeldinger Erfaringer fra sensorene